246
- Dening Kumbakarna mawak karaksasan, tur agung abirami, rupa luir Kalantaka, saksat miru upama, sumangkin sor Dewata enti, yan asung lugra, sukasada utameng kerti.
- Hyang Saraswati mangkin ida kawaktan, pradnyan mawiweka budi, saksana ida prapta, umungguh ring lidah, ngawe dukun ikang pinerih, Kumbakarna, persupata ujara mạngkin.
- Saptasada pinitra Betara Brahma, Betara raris ngwastanin, makranan Kumbakarna, turu tan patala, dening dulu ikang inisti, parama ledang, watek Dewatane sami.
- Wibisana tinanyan Betara Brahma, "Buyut apa sadian cai, "Wibisana saha sembah, tan kacakrabawa, astra guna ikang inuju, sadakala, "Paicaang prestitang budi.
- Santa Darmamurtieng jagat prakirna, tan kapalang brateng Kerti, sing sinandian tan langgana, tan kasoran lawan Kaka, darma murtia sakteng kerti, tan keweran, santa budi brateng kerti".
- Betara mandel ida ring pakayunan, miarsa ature mangkin, "Sayang buyut Wibisana, tui Cening tosing utama, nira asung lugrahin, da sangsaya, sakedep caine madaging".
- Wus Betara Brahma asung waranugtaha, ring dane Sang Katrini, Betara prelina, kairing ring Hyang Nawasanga, Lengkapura kawaweg mangkin, dane nunggu, rakane matinggal puri.
- Daneswara Ratu Martialaya, prenah raka lian bibi, kajanapria, saksat Betara Nata, pradnyan mawiweka budi, santaguna, biaseng tapa muang kerti.
- Sang tiga wus mangkin cinaritan utamaning puri rinincin, sobaning pura Lengka, saksat Semarabawa, druen Pekak saking bibi, krana nunggu. Sang Rawana prestiteng puri.
unk ban_Latn ban_Latn ban_Latn ban_Latn jav_Latn ban_Latn ban_Latn ban_Latn ban_Latn